[{"text_idx": "#000000", "text": "Imponaj 19-jarcentaj virinaj roboj en Nieboro\u0301w"}, {"text_idx": "#000002", "text": "Originalaj vestaj\u0302oj de la lasta princino de Nieboro\u0301w (en la lodza vojevodio, la centra Pollando) kaj zorgeme rekreitaj vestaj\u0302oj de la 19-a jarcento estas ekspoziciataj en la Muzeo de Nieboro\u0301w. La ideon prezenti transformig\u0302ojn en la virina modo lime de la 19-a kaj la 20-a jarcentoj spronis la ordigaj laboroj en la muzeaj kolektoj. En iu el la kestegoj estis malkovritaj virinaj vestoj kun akcesoraj\u0302oj, neniam antau\u0306e registritaj. Tiuj c\u0302i roboj estis kompletigitaj de la aliaj el la muzea deponejo trovig\u0302antaj en la Muzeo en P\u0142ock en la varsovia vojevodio. Krome la organizantoj de la ekspozicio baze de portretoj el la Palaco en Nieboro\u0301w rekonstruis pliajn. La duparta ekspozicio prezentas en la Blanka Salonego de Nieboro\u0301w-palaco originalajn robojn, bluzojn kaj modakcesoraj\u0302ojn el la limo 19-a kaj 20-a jarcentoj. En la alia \u2013 vestojn el la 20-aj jaroj de la pasinta jarcento. Ili apartenis al la princino Anna \u2013 familie Lubomirska \u2013 Radziwi\u0142\u0142. Kiel aparta atrakciaj\u0302o estas taksata la nuptorobo de la princino, kiu grandparte estis rekreita baze de fotoj, c\u0302ar la muzeo disponis sole pri g\u0302ia vosteca elemento. La eksponaj\u0302oj estis kompletigitaj per originalaj modakcesoraj\u0302oj \u2013 ornamaj kolpendaj\u0302oj, broc\u0302oj kaj horlog\u0302oj disponigitaj de la Nacia Muzeo en Varsoivo. La ekspozicion dau\u0306rontan g\u0302is la 9-a de junio c\u0302iumonate akompos specialaj eventoj, kiel ekzemple parado de la 19-jarcenta modo au\u0306 filmprezento pri la modevoluo."}]